20. 3. 91 De Europæiske Fællesskabers Tidende Nr. L 73/27 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING _ af 2. maj 1990 om støtte fra den græske regering til en cementfabrik (Halkis Cement Company) (Kun den græske udgave er autentisk) (91/144/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger i henhold til ovennævnte artikel og under henvisning til disse bemærkninger, og ud fra følgende betragtninger : I sommeren 1985 fremgik det af den græske presse, at den græske regering havde besluttet at yde støtte til cementfabrikken Halkis Cement Company, i det følgende benævnt »Halkis«. Støtten ville blive ydet i form af konvertering af gæld til kapital i henhold til beslutning nr. 1270 af 1. april 1988 truffet af direktøren for den græske centralbank og ændret ved beslutning nr. 1330 af 14. juli 1988. Ved skrivelse af 5. august 1988 meddelte Kommissionen den grænske regering, at enhver konvertering af Halkis gæld til kapital foretaget af offentlige institutioner formentlig måtte betragtes som statsstøtte, som i henhold til Traktatens artikel 93,.stk. 3, kun kan ydes efter forud- gående anmeldelse til Kommissionen og med dens godkendelse. Den græske regering svarede i skrivelse af 17. oktober 1988, at Halkis' gæld endnu ikke var konverteret til kapi- tal. Der ville inden længe blive afholdt et aktionærmøde, hvor det forventedes, at der ville blive truffet beslutning om at øge Halkis' kapital. Den græske regering nævnte ikke, om den var enig med Kommissionen i, at en even- tuel konvertering af Halkis' gæld skulle anmeldes i henhold til EØF-Traktatens artikel 93, stk. 3. Kommissionen mindede derefter i skrivelse af 28. november 1988 den græske regering og Halkis om, at en sådan konvertering af gæld til kapital skal anmeldes på forhånd, og at ulovligt ydet støtte kan forlanges tilbagebe- talt. Halkis svarede i skrivelse af 16. december 1988, at det på et aktionærmøde den 22. november 1988 var blevet besluttet at forøge selskabets kapital med 42 300 mio. dr. ; aktionærernes tegningsretter ville udløbe  den 24. december 1988. Fra den græske regering blev der hverken modtaget svar eller anmeldelse. På grundlag af de få oplysninger, der forelå på det pågæl- dende tidspunkt, dannede Kommissionen sig den opfat- telse, at konvertering af Halkis' gæld — eller af en del af gælden — til kapital i betragtning af selskabets alvorlige finansielle situation formentlig måtte betragtes som stats- støtte. Kommissionen bemærkede, at nettoværdien af Halkis var faldet til minus 24 512 mio. dr. ved udgangen af 1987 som følge af, at selskabet hvert år siden 1982